મીરાં ચોપરા પ્રિયંકા ચોપરાની કઝિન છે, પરંતુ તે કહે છે પ્રિયંકા જેવી મોટી સુપરસ્ટારની બહેન હોવાનો કોઇ ફાયદો મને અહીં મળ્યો નથી. પ્રિયંકાની બહેન હોવાના કારણે એક ફાયદો એ થયો છે કે ઇન્ડસ્ટ્રીમાં લોકો તમારી સાથે સારી રીતે વાત કરે છે, કંઇ ખરાબ વર્તન કરતા નથી. બસ, તેનાથી વધારે કંઇ જ નહીં. અહીં લોકો બહુ પ્રોફેશનલ હોય છે, બધું તમારે જાતે કરવું પડે છે. પ્રિયંકા અંગે વાત કરતાં મીરાં કહે છે, પ્રિયંકા ખરેખર બેસ્ટ અભિનેત્રી છે. હું તેના કામથી ખૂબ પ્રભાવિત છું. મારા મત મુજબ તે મોટી સુપરસ્ટાર છે. તેણે તમામ પ્રકારના રોલ કર્યા છે, હું દી‌પિકા પદુકોણના કામથી પણ ખૂબ પ્રભાવિત છું.